Virus - Velige hawe is 'n heruitgawe van twee van die skrywer se gewildste romanses, Vonkpos vir die hart en 'n Beskermengel vir Marlene, wat onderskeidelik in 2005 en 2006 verskyn het. Vonkpos vir die hart Hy noem haar meisiekind, Soms. Met oe wat vreemd blink. Maar die muur om hom kry Liezl nie afgebreek nie. Pieter Naude is nie 'n maklike man nie. Die pyn na die moord op sy vrou en dogters kan sy verstaan. Sy het self haar man verloor. Soms is hy meer genaakbaar as ander kere en sy raak lief vir hom. Maar sy weet nie of 'n verhouding tussen hulle kan werk nie, want hy bly geslote. 'n Beskermengel vir Marlene Haar pa het haar geleer: pasop vir mans. Pasop dat jy nie goedkoop is nie, jou vertert nie, soos jou ma. By Gawie was Marlene veilig. Maar nou is sy 'n weduwee. Op drie en twntig. En sy vertrou mense nie. Sy's bang. Tot Adolf opdaag. Haar bang word vertoue. Sy erken dat sy hom liefhet. Baai haar in sys org, sy omgee. Tot die verlede hulle inhaal.
Ink en ander Verhale - Die 25 verhale in hierdie opwindende bloemlesing is spesiaal uitgesoek om tot moderne jongmense se leef- taal- en ervaringswêreld te spreek. Daar is romantiese stories liegstories en lagstories stories wat jou sal laat naels kou en ernstiger verhale om jou uit te daag en jou te laat nadink. Hierdie lekkerleesbundel bevat verhale deur van die bekendste en mees bekroonde Afrikaanse skrywers asook ñ handvol opwindende nuwe stemme insluitend: Johan Bakkes Chris Barnard Willemien Brümmer Christo Davids E.K.M. Dido Carina Diedericks Nelia Engelbrecht Willem Fransman Maya Fowler J.M. Gilfillan Erns Grundling P.J. Haasbroek Jaco Jacobs Elsa Joubert Wendy Maartens Elias P. Nel Modikwagae Joseph Pholo Riana Scheepers Solet Scheeres Braam van der Vyer Jan van Tonder Paul C. Venter Fanie Viljoen en George Weideman.
Vers en Vlam: 'n Poesiebloemlesing - Vers en vlam stel graad 10- Eerste Addisionele Taalleerders in staat om te beleef hoe Afrikaanse gedigte kreatief, intelligent en vindingryk met die taal omgaan. Die bundel is volgens die KABV se riglyne saamgestel. Die bundel se titel verwys na die Afrikaanse uitdrukking "iemand is vuur en vlam", 'n uitdrukking wat daarop dui dat iemand baie opgewonde en entoesiasties is. In Vers en vlam is gedigte uit al die soorte Afrikaans opgeneem wat die belangrikste versvorme, literêre tydperke en temas in die Afrikaanse digkuns verteenwoordig. Só word daar 'n vlam aangesteek wat lig werp op die geskiedenis, op vandag se samelewing en verhoudings, asook op ontwikkeling en verstegnieke in die Afrikaanse poësie. Vers en vlam is vir die leerder en onderwyser 'n uiters bruikbare werkboek. Dit bevat: 'n inleiding tot die Afrikaanse poësie; biografiese inligting by elke gedig met 'n oorsig van die digter se lewe en werk; 'n kort inleiding oor die onderwerp waaroor die leerder bloot kan nadink of 'n gesprek kan voer of kan skryf; agtergrond oor elke gedig en 'n kort verduideliking waaroor dit gaan; woordverklarings van moeiliker woorde in Afrikaans en Engels; 'n afdeling "Pitkos" wat die leerder se aandag op sake vestig wat 'n sleutel is om die gedig beter te verstaan; 'n afdeling "Leerfokus" wat die poësietegniek wat in die gedig gebruik word, saamvat; kontekstuele vrae wat leerders help om soveel as moontlik van die gedig te verstaan, dit te interpreteer, en hul gevoel daaroor weer te gee; 'n afdeling "Vir jou joernaal en/of in die klas" wat leerders die geleentheid bied om skeppend op aspekte van die gedig te reageer; 'n glossarium wat literêre begrippe verduidelik. Ekstra hulpmateriaal kan gratis afgelaai word by www.nb.co.za